 Ingqwele Yamapholisa eMutare Eyabulala Umuntu eMarange Igwetshwa Ukuhlala Ejele Okweminyaka Engu 18Ntulikazi 05, 2012Owayengumkhulu wamapholisa edolobheni le Mutare uChief Superintendent Joseph Chani otholakale elecala lokubulala umuntu owayesemba amadayimana eMarange usegwetshelwe ukuhlala entolongweni okweminyaka phose engamatshumi amabili 18 years.Unkosikazi Hlekani Mwayera umahluli wedale le High Court uphinde wagweba uChani ukuthi ahlale entolongweni okweminyaka emithathu ngenxa yokutshaya abanye njalo abantu abathathu abafica besemba amadayimana kungela mvumo.Unkosikazi Mwayera uthe uChani wayezitshaya isifuba emthethwandaba okungelankawulo esithi ulemvumo yokuthi abophe abantu abanjengo Tsorosai Kusena owamthola esemba amadayimana kungela mvumo wamtshaya waze wafa.Umahluli uthe uChani wayelawula okwamagama emthethwandaba eyindoda elamazwi amanengi agcwele amanga aluhlaza tshoko.Uphinde wathi indoda le kade ingahloniphi amanye amapholisa, abakubutho lesizwe njalo labakhangele ezomvikela eZimbabwe abaku Central Intelligence Organization.Inhlanganiso ezizimele zodwa zithi kuyajabulisa ukuvalelwa kuka Chani loba bebanengi ababulala abantu makhaza eChiyadzwa.Inhlanganiso lezi ziphinde zathi ukubotshwa kuka Chani akusoze kulethe inguquko ekwembeni amadayimana eMarange.Ukuze sihlaziye udaba lolu sixoxe loMnu. Clement Moyo olwela amalungelo oluntu loMnu. Liberty Bhebhe obona ngezokuthuthukisa inotho kazulu.Umnu. Moyo loMnu. Bhebhe bavumelene ukuthi okwenziwe ngumthethwandaba kutshengisa ukuthi banengi abangabotshelwa ukubulala abantu makhaza eMarange loba nje inengi labo lizayekelwa okwamanje ngenxa yokuthi ngabalandeli bebandla lika Mongameli Robert Mugabe.Inxoxo Esiyenze LoMnu. Clement Moyo LoMnu. Liberty BhebheIZEC Ihlangana Lamabandla Ezombusazwe Phezu Kwenguquko KwezokhethoLokhe Evalelwe Esitokisini uEvan MawarireIntengo Ezitolo Sikhuphukile Lamafutha Ezimota Asephela Njengomnyaka ka2008Kumele Iqembu Lesizwe Lihlale Lidlala Imidlalo Yokuzwana Amandla 